CELEX: 31985R3053
Language: el
Date: 1985-10-31 00:00:00
Title: Κανονισμός (ΕΟΚ) αριθ. 3053/85 της Επιτροπής της 31ης Οκτωβρίου 1985 σχετικά με την κατανομή του δεύτερου τμήματος της κοινοτικής δασμολογικής ποσόστωσης για το κατεψυγμένο βόειο κρέας

Avis juridique important

|

31985R3053

Κανονισμός (ΕΟΚ) αριθ. 3053/85 της Επιτροπής της 31ης Οκτωβρίου 1985 σχετικά με την κατανομή του δεύτερου τμήματος της κοινοτικής δασμολογικής ποσόστωσης για το κατεψυγμένο βόειο κρέας  

Επίσημη Εφημερίδα αριθ. L 290 της 01/11/1985 σ. 0073 - 0073

*****ΚΑΝΟΝΙΣΜΟΣ (ΕΟΚ) αριθ. 3053/85 ΤΗΣ ΕΠΙΤΡΟΠΗΣ  της 31ης Οκτωβρίου 1985  σχετικά με την κατανομή του δεύτερου τμήματος της κοινοτικής δασμολογικής ποσόστωσης για το κατεψυγμένο βόειο κρέας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 105/85 του Συμβουλίου της 14ης Ιανουαρίου 1985 περί ανοίγματος, κατανομής και τρόπου διαχειρίσεως κοινοτικής δασμολογικής ποσοστώσεως για το κατεψυγμένο βόειο κρέας της διακρίσεως 02.01 Α ΙΙ β) του Κοινού Δασμολογίου (1985) (1), και ιδίως το άρθρο 2 παράγραφος 2,  Εκτιμώντας:  ότι ο κανονισμός (ΕΟΚ) αριθ. 105/85 καθορίζει τον τρόπο κατανομής μεταξύ των κρατών μελών του πρώτου τμήματος των 49 500 τόνων· ότι πρέπει τώρα να κατανεμηθεί και το δεύτερο τμήμα των 500 τόνων·  ότι το μέρος της ποσόστωσης της Ιρλανδίας από το πρώτο τμήμα ανέρχεται σε 5 μόνον τόνους· ότι, προκειμένου να ληφθούν υπόψη οι ανάγκες της ιρλανδικής μεταποιητικής βιομηχανίας για το τέταρτο τρίμηνο του 1985, είναι σκόπιμο να χορηγηθεί αυτό το δεύτερο τμήμα στην Ιρλανδία·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το δεύτερο τμήμα της κοινοτικής δασμολογικής ποσόστωσης κατεψυγμένου βόειου κρέατος που υπάγεται στη διάκριση 02.01 Α ΙΙ β) του Κοινού Δασμολογίου, που αναφέρεται στο άρθρο 2 παράγραφος 2 του κανονισμού (ΕΟΚ) αριθ. 105/85 και αφορά ποσότητα 500 τόνων, χορηγείται στην Ιρλανδία.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 31 Οκτωβρίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 14 της 17. 1. 1985, σ. 1.